b'\n_START_ARTICLE_\nSausas \xc4\xafstatymas (serialas)\n_START_SECTION_\nAp\xc5\xbevalga\n_START_PARAGRAPH_\nSerialas \xe2\x80\x9eSausas \xc4\xafstatymas\xe2\x80\x9c yra istorin\xc4\x97 drama, kurios veiksmas telkiasi apie Enoch \xe2\x80\x9eNucky\xe2\x80\x9c Thompson (pagal istorin\xc4\x99 Enoch L. Johnson asmenyb\xc4\x99), politin\xc4\x99 fig\xc5\xabr\xc4\x85, kuri i\xc5\xa1kilo prohibicijos laikais, XX a. 3-\xc4\x85j\xc4\xaf ir 4-\xc4\x85j\xc4\xaf de\xc5\xa1imtme\xc4\x8dius, ir vald\xc4\x97 Atlantik Si\xc4\x8dio miest\xc4\x85. Be Nucky, seriale esti ir kit\xc5\xb3 istorini\xc5\xb3 asmenybi\xc5\xb3 tiek i\xc5\xa1 jo asmeninio, tiek i\xc5\xa1 politinio gyvenimo, kaip antai gangsteriai, politikai, vyriausyb\xc4\x97s agentai ir j\xc4\xaf gerbianti liaudis. Federalin\xc4\x97 vyriausyb\xc4\x97 taip pat rei\xc5\xa1kia susidom\xc4\x97jim\xc4\x85 butlegeri\xc5\xb3 ir kita nelegalia veikla toje teritorijoje, si\xc5\xb3sdama agentus i\xc5\xa1tirti galimus mafijos ry\xc5\xa1ius, bet taip pat domisi Nakio gyvenimo b\xc5\xabdu, kuris kaip politikui, yra per daug prabangus ir pra\xc5\xa1matnus. Paskutinis sezonas per\xc5\xa1oka septynerius metus \xc4\xaf priek\xc4\xaf, t. y. \xc4\xaf 1931 metus, kuomet prohibicija art\xc4\x97ja prie pabaigos.'